ระเบียบกรมสรรพสามิตระเบียบกรมสรรพสามิตว่าด้วยการตรวจสอบภาษีสรรพสามิตตามพระราชบัญญัติภาษีสรรพสามิตพ.ศ. ๒๕๒๗พ.ศ.๒๕๔๗ เพื่ออนุวัติตามความในพระราชบัญญัติภาษีสรรพสามิตพ.ศ. ๒๕๒๗และเพื่อให้การปฏิบัติราชการของกรมสรรพสามิตเป็นไปอย่ามีประสิทธิภาพและประสิทธิผลตามพันธกิจและยุทธศาสตร์ของกรมสรรพสามิตอธิบดีกรมสรรพสามิตจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการตรวจสอบภาษีสรรพสามิต ตามพระราชบัญญัติภาษีสรรพสามิต พ.ศ. ๒๕๒๗ พ.ศ.๒๕๔๗ข้อ ๒[๑]ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ให้ยกเลิก๓.๑ระเบียบกรมสรรพสามิต ว่าด้วยการตรวจสอบภาษีสรรพสามิตตามพระราชบัญญัติภาษีสรรพสามิตพ.ศ. ๒๕๒๗ พ.ศ. ๒๕๓๙ ลงวันที่ ๒ ธันวาคม พ.ศ. ๒๕๓๙๓.๒ระเบียบกรมสรรพสามิต ว่าด้วยการตรวจสอบภาษีสรรพสามิตตามพระราชบัญญัติภาษีสรรพสามิตพ.ศ. ๒๕๒๗ พ.ศ. ๒๕๓๙ (ฉบับที่ ๒) ลงวันที่ ๒๖ ธันวาคม พ.ศ. ๒๕๔๕ข้อ ๔ ในระเบียบนี้การตรวจสอบภาษีหมายความว่าการตรวจสอบไต่สวนตามหนังสือเรียกการตรวจสอบการปฏิบัติการเกี่ยวกับการเสียภาษีสรรพสามิตและการตรวจค้น การยึดหรืออายัด ตามพระราชบัญญัติภาษีสรรพสามิต พ.ศ. ๒๕๒๗อธิบดีหมายความว่า อธิบดีกรมสรรพสามิตเจ้าพนักงานสรรพสามิตหมายความว่า เจ้าพนักงานสรรพสามิตตามพระราชบัญญัติภาษีสรรพสามิต พ.ศ. ๒๕๒๗พนักงานเจ้าหน้าที่หมายความว่า พนักงานเจ้าหน้าที่ตามพระราชบัญญัติภาษีสรรพสามิต พ.ศ. ๒๕๒๗ผู้เสียภาษีหมายความว่า ผู้มีหน้าที่เสียภาษีตามบทบัญญัติในมาตรา ๗แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔สำนักงานสรรพสามิตหมายความว่า สำนักตรวจสอบ ป้องกันและปราบปรามสำนักงานสรรพสามิตกรุงเทพมหานครมหานครสำนักงานสรรพสามิตภาค สำนักงานสรรพสามิต กรุงเทพมหานครมหานครพื้นที่ ๑ ๕ สำนักงานสรรพสามิตพื้นที่หมวด๑การปฏิบัติการเกี่ยวกับหนังสือเรียกส่วนที่๑ขอบเขตอำนาจในการออกหนังสือเรียกข้อ๕ อำนาจในการออกหนังสือเรียก(๑)ให้ผู้อำนวยการสำนักตรวจสอบ ป้องกันและปราบปราม มีอำนาจออกหนังสือเรียกผู้มีหน้าที่เสียภาษีได้ทั่วราชอาณาจักร(๒)ให้ผู้อำนวยการสำนักงานสรรพสามิตกรุงเทพมหานครมหานครผู้อำนวยการสำนักงานสรรพสามิตภาค มีอำนาจออกหนังสือเรียกผู้มีหน้าที่เสียภาษีได้ดังนี้(ก)กรณีผู้มีหน้าที่เสียภาษีมีโรงอุตสาหกรรมหรือสถานบริการอยู่ในเขตท้องที่ที่รับผิดชอบ(ข) กรณีอื่นนอกจาก(ก) ให้มีอำนาจออกหนังสือเรียกผู้มีหน้าที่เสียภาษีซึ่งมีภูมิลำเนาอยู่ในเขตท้องที่ที่รับผิดชอบได้(๓)ให้สรรพสามิตกรุงเทพมหานครมหานครพื้นที่ ๑ ๕และสรรพสามิตพื้นที่ มีอำนาจออกหนังสือเรียกผู้มีหน้าที่เสียภาษีได้ ดังนี้(ก)กรณีผู้มีหน้าที่เสียภาษีมีโรงอุตสาหกรรมหรือสถานบริการอยู่ในเขตท้องที่ที่รับผิดชอบให้มีอำนาจออกหนังสือเรียกผู้มีหน้าที่เสียภาษีได้(ข) กรณีอื่นนอกจาก(ก) ให้มีอำนาจออกหนังสือเรียกผู้มีหน้าที่เสียภาษีซึ่งมีภูมิลำเนาอยู่ในเขตท้องที่ที่รับผิดชอบได้ในกรณีที่สรรพสามิตกรุงเทพมหานครมหานครพื้นที่๑ ๕ และสรรพสามิตพื้นที่ ได้ออกหนังสือเรียกแล้วให้รายงานเหตุผลและประเด็นในการออกหนังสือเรียกตรวจสอบตามแบบ ตส. ๐๔ ๐๔ ลำดับที่ ๕ ท้ายระเบียบนี้ ให้ผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค แล้วแต่กรณีทราบโดยเร็วข้อ ๖ ในกรณีที่ผู้มีอำนาจออกหนังสือเรียกตามข้อ๕ ไม่อยู่หรือไม่อาจปฏิบัติราชการได้เมื่อผู้รักษาราชการแทนได้ดำเนินการออกหนังสือเรียกแล้วต้องรายงานให้ผู้มีอำนาจออกหนังสือเรียกทราบโดยเร็วส่วนที่๒การออกหนังสือเรียกและการปฏิบัติทางทะเบียนข้อ ๗การดำเนินการก่อนออกหนังสือเรียกผู้เสียภาษีมาตรวจสอบไต่สวนให้พนักงานเจ้าหน้าที่ปฏิบัติดังนี้(๑)รวบรวมหลักฐานข้อมูลและทำการวิเคราะห์จาก(ก)แบบรายการภาษีของผู้เสียภาษีรายนั้น เช่น ตามแบบ ภษ. ๐๑ ๑๒เป็นต้น(ข) เจ้าหน้าที่ผู้วิเคราะห์ขอให้ตรวจสอบภาษีสรรพสามิตตามแบบ ตส. ๐๔ ๐๑ ลำดับที่ ๑ ท้ายระเบียบนี้ทั้งนี้ให้บันทึกผลการวิเคราะห์แบบรายการภาษีสรรพสามิต ตามแบบ ตส. ๐๔ ๐๒ ลำดับที่ ๒ ท้ายระเบียบนี้ ว่าจะดำเนินการตรวจสอบในประเด็นใด และหรือวิธีการใด(๒) การขออนุมัติออกหนังสือเรียก(ก)สามารถกระทำได้สำหรับทุกเดือนที่ปรากฏความผิดหรือมีเหตุอันควรสงสัยว่าเสียภาษีไว้ไม่ถูกต้อง(ข)ให้ใช้แบบขออนุมัติออกหนังสือเรียก ตามแบบ ตส. ๐๔ ๐๓ลำดับที่ ๓ ท้ายระเบียบนี้(๓)การออกหนังสือเรียกผู้เสียภาษีมาตรวจสอบไต่สวนในเดือนใด จะต้องไม่เรียกซ้ำกันกับเดือนที่เคยออกหนังสือเรียกไปแล้วเว้นแต่กรณีที่มีหลักฐานหรือข้อมูลซึ่งไม่ซ้ำกับที่เคยตรวจสอบไปก่อนแล้วหรือกรณีมีเหตุอันสมควรอื่น ก็ให้ขออนุมัติออกหนังสือเรียกตรวจสอบใหม่ได้เฉพาะรายในกรณีที่พ้นกำหนดเวลาหรือหมดอายุความการออกหนังสือเรียกแล้วถ้าหากจะใช้หนังสือเรียกเดิมที่เคยทำการตรวจสอบไต่สวนไว้แล้วหรือประเมินเรียกเก็บไปแล้วเพื่อทำการตรวจสอบไต่สวนอีกครั้งหนึ่งจะต้องได้รับอนุมัติจากผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานคร หรือผู้อำนวยการสำนักงานสรรพสามิตภาคก่อนข้อ ๘ หนังสือเรียกให้ใช้ตามแบบ ภษ. ๐๔ ๐๔ ลำดับที่ ๔ ท้ายระเบียบนี้กรณีเรียกบัญชีและเอกสารให้เรียกเฉพาะที่เกี่ยวข้องกับการตรวจสอบโดยตรงเท่านั้นข้อ ๙การปฏิบัติเกี่ยวกับทะเบียนและหนังสือเรียก ให้ถือปฏิบัติตามระเบียบเกี่ยวกับทะเบียนควบคุมการตรวจสอบภาษีสรรพสามิตโดยจะต้องขอนุมัติออกหนังสือเรียกต่ออธิบดีหรือผู้ซึ่งอธิบดีมอบหมายตามแบบ ตส. ๐๔ ๐๓ ลำดับที่ ๓ ท้ายระเบียบนี้ โดยผ่านทะเบียนควบคุมการตรวจสอบภาษีสรรพสามิตเมื่อได้รับอนุมัติแล้วให้ดำเนินการออกหนังสือเรียกให้แล้วเสร็จภายใน ๑๕ วันนับแต่วันได้รับแจ้งการอนุมัติ ทั้งนี้ เว้นแต่อธิบดีจะสั่งการเป็นอย่างอื่นกรณีสำนักตรวจสอบป้องกันและปราบปราม มีความประสงค์จะออกหนังสือเรียกตรวจสอบให้สอบถามไปยังผู้อำนวยการสำนักกฎหมายก่อนว่ามีหน่วยงานใดได้ออกหนังสือเรียกแล้วหรือไม่หากไม่มีก็สามารถดำเนินการออกหนังสือเรียกได้โดยต้องสำเนาหนังสือเรียกส่งให้ผู้อำนวยการสำนักงานสรรพสามิตภาคและสรรพสามิตพื้นที่นั้นทราบโดยเร็ว หรืออย่างช้าไม่เกิน ๓ วันนับแต่วันที่ได้ออกหนังสือเรียกกรณีที่สรรพสามิตกรุงเทพมหานครมหานครพื้นที่๑ ๕ หรือสรรพสามิตพื้นที่ ขออนุมัติออกหนังสือเรียกและได้ดำเนินการออกหนังสือเรียกแล้วให้สำเนาหนังสือเรียกให้ผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค แล้วแต่กรณีทราบโดยเร็ว หรืออย่างช้าไม่เกิน๓ วัน นับแต่วันที่ได้ออกหนังสือเรียก ทั้งนี้ ให้สรรพสามิตกรุงเทพมหานครมหานครพื้นที่๑ ๕ หรือสรรพสามิตพื้นที่ส่งสำเนาหนังสือเรียกให้สำนักกฎหมายด้วยข้อ ๑๐กรณีจำเป็นและเร่งด่วนให้ผู้มีอำนาจออกหนังสือเรียกตามข้อ ๕ออกหนังสือเรียกไปพร้อมกับการขออนุมัติตามวิธีการที่กำหนดในข้อ ๙ ได้โดยชี้แจงเหตุผลและความจำเป็นให้ทราบด้วยหากออกหนังสือเรียกตรวจสอบซ้ำกันกับหน่วยงานตรวจสอบอื่นให้โอนเรื่องไปให้หน่วยงานที่ออกหนังสือเรียกตรวจสอบก่อนเป็นผู้ทำการตรวจสอบต่อไปเว้นแต่อธิบดีจะสั่งการเป็นอย่างอื่นส่วนที่๓การส่งหนังสือเรียกและการปฏิบัติตามหนังสือเรียกข้อ ๑๑ การส่งหนังสือเรียกให้ปฏิบัติ ดังนี้(๑)ต้องส่งหนังสือเรียกตามวิธีการที่กำหนดในมาตรา ๑๘ แห่งพระราชบัญญัติภาษีสรรพสามิตพ.ศ. ๒๕๒๗(๒)ต้องให้เวลาบุคคลนั้นไม่น้อยกว่า ๗ วัน นับแต่วันที่ได้รับหนังสือนั้น(๓)กรณีผู้เสียภาษีเป็นบริษัท หรือห้างหุ้นส่วนนิติบุคคลที่แจ้งเลิกและอยู่ระหว่างการชำระบัญชีให้ออกหนังสือเรียกไปยังผู้ชำระบัญชี ณ ภูมิลำเนา หรือสำนักงานของผู้ชำระบัญชีตามที่ได้แจ้งไว้กับกระทรวงพาณิชย์ และให้ทำหนังสือถึงนายทะเบียนหุ้นส่วนบริษัทขอให้ระงับการจดทะเบียนเสร็จการชำระบัญชีไว้ก่อนกรณีผู้เสียภาษีเป็นบริษัทหรือห้างหุ้นส่วนนิติบุคคลที่แจ้งเลิกและจดทะเบียนเสร็จการชำระบัญชีแล้ว แต่ยังไม่เกิน ๒ ปีนับแต่วันจดทะเบียนเสร็จการชำระบัญชีให้ออกหนังสือเรียกไปยังผู้ชำระบัญชี ณภูมิลำเนาหรือสำนักงานของผู้ชำระบัญชีตามที่แจ้งไว้กับกระทรวงพาณิชย์และให้หน่วยตรวจสอบรีบดำเนินการประเมินภาษีโดยเร็วเนื่องจากต้องฟ้องเรียกหนี้สินจากบริษัทหรือห้างหุ้นส่วนนิติบุคคลให้เสร็จภายใน ๒ปี นับแต่วันจดทะเบียนเสร็จการชำระบัญชี(๔)เมื่อได้ส่งหนังสือเรียกแล้วให้นำหลักฐานที่แสดงว่าผู้เสียภาษีได้รับหนังสือเรียกแล้วมาติดสำนวนเรื่องไว้ด้วยข้อ ๑๒หากผู้ถูกออกหนังสือเรียกหรือผู้เสียภาษีไม่สามารถจะมาให้ถ้อยคำและหรือนำบัญชีหลักฐานมาให้ตรวจสอบตามหนังสือเรียกด้วยตนเองได้อาจจะมอบอำนาจให้บุคคลหนึ่งบุคคลใดที่บรรลุนิติภาวะแล้วและมีความรู้ดีเกี่ยวกับกิจการนั้นมาแทนก็ได้ โดยทำหนังสือมอบอำนาจตามแบบ ภษ. ๐๔ ๐๖ ลำดับที่ ๒๓ ท้ายระเบียบนี้หรือตามแบบอื่นที่มีผลในทางนิตินัยผูกพันผู้เสียภาษีในทำนองเดียวกันกรณีที่ผู้รับมอบอำนาจไม่ทราบข้อเท็จจริงเพียงพอหรือพยายามประวิงเวลาหรือไม่อำนวยความสะดวกแก่พนักงานเจ้าหน้าที่หรือกรณีไม่ให้ถ้อยคำในสาระสำคัญก็ให้อยู่ในดุลยพินิจของพนักงานเจ้าหน้าที่ที่จะสั่งให้ผู้เสียภาษีมาให้ถ้อยคำชี้แจงด้วยตนเองได้กรณีที่ผู้มอบอำนาจมอบอำนาจให้ผู้รับมอบอำนาจสามารถมอบอำนาจช่วงต่อไปได้เพียงใดก็ให้เป็นไปตามหนังสือมอบอำนาจนั้นข้อ ๑๓ ในกรณีพนักงานเจ้าหน้าที่จะไปตรวจสอบหรือผู้ถูกออกหนังสือเรียกหรือผู้เสียภาษีร้องขอให้พนักงานเจ้าหน้าที่ไปทำการตรวจสอบณ สำนักงานตามที่ระบุไว้ในหนังสือเรียก ให้ผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค พิจารณาให้เป็นรายๆ ไปในการออกตรวจสอบครั้งแรก ให้มีพนักงานเจ้าหน้าที่ซึ่งดำรงตำแหน่งไม่ต่ำกว่าระดับ ๖เป็นหัวหน้าคณะ และให้มีหนังสือนำตัวตามแบบ ตส. ๐๔ ๑๕ลำดับที่ ๑๖ ท้ายระเบียบนี้ไปแสดงด้วยการออกตรวจตามวรรคหนึ่งจะต้องจัดให้มีสมุดสั่งการออกตรวจสอบภาษีสรรพสามิตไว้ตามแบบ ตส. ๐๓ ๐๑ ลำดับที่ ๑๘ ท้ายระเบียบนี้โดยให้ผู้สั่งและผู้รับคำสั่งลงลายมือชื่อไว้เป็นหลักฐานข้อ ๑๔ ผู้เสียภาษีรายใดได้รับหนังสือเรียกแล้วไม่ปฏิบัติตามหนังสือเรียกโดยไม่แจ้งเหตุขัดข้องใดๆ ให้ทราบให้พนักงานเจ้าหน้าที่มีหนังสือเตือนให้ปฏิบัติตามหนังสือเรียกตามแบบ ตส. ๐๔ ๐๕ ลำดับที่ ๖ ท้ายระเบียบนี้ ไปยังผู้เสียภาษีรายนั้นอีกครั้งหนึ่งหากยังฝ่าฝืนก็ให้เสนอหรือกล่าวโทษดำเนินคดีอาญาแล้วแต่กรณีหมวด๒การดำเนินการตรวจสอบภาษีส่วนที่๑การตรวจสอบไต่สวนข้อ ๑๕เมื่อผู้ได้รับหนังสือเรียกได้มาพบตามกำหนดนัดหมายให้พนักงานเจ้าหน้าที่ดำเนินการ ดังนี้(๑)ทำการไต่สวนเบื้องต้นเกี่ยวกับการดำเนินการของผู้เสียภาษี(๒) ทำบันทึกถ้อยคำโดยการบันทึกคำให้การตามแบบ ตส. ๐๔ ๐๖ ลำดับที่ ๗ท้ายระเบียบนี้ ถ้าบันทึกถ้อยคำมีหลายแผ่น ให้ใช้แบบคำให้การต่อตามแบบ ตส. ๐๔ ๐๖/๑ ลำดับที่ ๗/๑ ท้ายระเบียบนี้โดยให้ผู้ให้ถ้อยคำและพนักงานเจ้าหน้าที่ผู้ไต่สวนลงลายมือชื่อกำกับไว้ด้านล่างมุมขวาทุกแผ่นหากผู้ให้ถ้อยคำไม่สามารถลงลายมือชื่อได้ ให้นำบทบัญญัติตามมาตรา ๙แห่งประมวลกฎหมายแพ่งและพาณิชย์ มาใช้บังคับโดยอนุโลมกรณีที่ผู้ให้ถ้อยคำไม่ยินยอมลงลายมือชื่อในบันทึกคำให้การเกี่ยวกับภาษีให้พนักงานเจ้าหน้าที่ผู้ไต่สวนบันทึกข้อโต้แย้งดังกล่าวพร้อมด้วยเหตุผลหรือข้อเท็จจริงที่ผู้ให้ถ้อยคำไม่ยินยอมลงลายมือชื่อไว้ให้ปรากฏในบันทึกคำให้การนั้นพร้อมกับลงลายมือชื่อกำกับด้วย(๓)คำให้การของผู้เสียภาษีถือเป็นเอกสารสำคัญของทางราชการผู้ใดจะคัดลอกหรือสำเนาภาพถ่ายมิได้เว้นแต่จะได้รับอนุมัติจากผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคก่อน(๔)เมื่อผู้ได้รับหนังสือเรียกหรือผู้เสียภาษีได้นำบัญชีเอกสารหรือหลักฐานต่างๆมาส่งมอบให้พนักงานเจ้าหน้าที่ตรวจรับบัญชีเอกสารสารดังกล่าวโดยให้ออกใบรับมอบและส่งบัญชีและเอกสารตามแบบตส. ๐๔ ๐๗ ลำดับที่ ๘ ท้ายระเบียบนี้ ๒ ฉบับต้นฉบับให้ติดไว้กับสำนวนการตรวจสอบไต่สวน ส่วนคู่ฉบับใบรับให้มอบแก่ผู้ส่งมอบไปข้อ ๑๖เพื่อให้การตรวจสอบภาษีเป็นไปอย่างมีประสิทธิภาพได้ผลสมบูรณ์สามารถทำการตรวจสอบภาษีได้โดยรวดเร็ว และอยู่ในมาตรฐานเดียวกันให้พนักงานเจ้าหน้าที่ที่จะทำการตรวจสอบภาษีดำเนินการ ดังนี้(๑)จัดทำแผนการปฏิบัติงานตรวจสอบเฉพาะราย ตามแบบ ตส. ๐๔ ๒๗ลำดับที่ ๒๔ ท้ายระเบียบนี้โดยกำหนดรายการหรือประเด็นความผิดและวิธีการที่จะใช้ในการตรวจสอบเสนอผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค เพื่ออนุมัติก่อน(๒) ในระหว่างการตรวจสอบภาษีหากพบประเด็นความผิดเพิ่มเติมหรือวิธีการตรวจสอบอื่นที่เหมาะสมกว่าที่ระบุไว้ในแผนการปฏิบัติงานให้เสนอผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค เพื่อปรับปรุงแผนการปฏิบัติงานตรวจสอบเฉพาะรายที่ได้อนุมัติไปแล้วได้(๓)กรณีสำนักงานสรรพสามิตที่มีหน่วยงานที่มีหน้าที่สอบทานให้หน่วยงานดังกล่าวมีหน้าที่พิจารณาสำนวนว่าได้ดำเนินการตามที่ระบุในแผนการปฏิบัติงานตรวจสอบเฉพาะรายครบถ้วนหรือไม่แล้วจึงดำเนินการตาม (๔)กรณีที่พิจารณาแล้วพบประเด็นความผิดชัดแจ้งซึ่งไม่ปรากฏในแผนการปฏิบัติงานตรวจสอบเฉพาะราย หรือพบประเด็นความผิดในข้อกฎหมายก็ให้หน่วยงานที่มีหน้าที่สอบทานเสนอความเห็นต่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคเพื่อพิจารณาต่อไป(๔)เมื่อตรวจสอบครบถ้วนทุกประเด็นตามที่ระบุในแผนการปฏิบัติงานตรวจสอบเฉพาะรายแล้วให้ทำรายงานสรุปผลการตรวจสอบเสนอผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคเพื่อขออนุมัติผลการตรวจสอบข้อ ๑๗การตรวจสอบไต่สวนสำนวนเรื่องใดยังไม่แล้วเสร็จถ้าผู้ตรวจสอบผู้นั้นได้รับคำสั่งแต่งตั้งให้ไปดำรงตำแหน่งใหม่หรือได้รับคำสั่งให้ปฏิบัติราชการในหน่วยงานอื่นซึ่งไม่สามารถดำเนินเรื่องให้แล้วเสร็จได้ให้เสนอผู้บังคับบัญชาผู้มีอำนาจพิจารณาสั่งการว่าจะมอบหมายสำนวนการตรวจสอบให้พนักงานเจ้าหน้าที่ผู้ใดต่อไปการส่งมอบสำนวนการตรวจสอบให้ส่งมอบบัญชีเอกสารที่ได้รับตามหนังสือเรียกโดยให้พนักงานเจ้าหน้าที่ผู้ส่งมอบรายงานผลการตรวจบัญชีเอกสารว่าได้ดำเนินการตรวจสอบบัญชีเอกสารไปแล้วเพียงใดพบประเด็นความผิดหรือไม่อย่างไรโดยให้จัดทำบันทึกมอบหมายสำนวนตรวจสอบภาษีสรรพสามิตต่อกันไว้เป็นหลักฐานตามแบบ ตส.๐๔ ๑๗ ลำดับที่ ๑๙ ท้ายระเบียบนี้บัญชีดังกล่าวให้จัดทำเป็น ๓ ฉบับ มีข้อความตรงกัน โดยให้ผู้มอบและผู้รับมอบยึดถือไว้คนละฉบับอีกหนึ่งฉบับให้นำติดสำนวนการตรวจสอบข้อ ๑๘ ในการตรวจสอบหากพบหลักฐานข้อมูลที่เป็นประโยชน์ต่อการตรวจสอบภาษีรายอื่นให้พิจารณาดำเนินการตรวจสอบหรือส่งหลักฐานข้อมูลให้ส่วนราชการที่เกี่ยวข้องดำเนินการต่อไปข้อ ๑๙ สำนวนการตรวจสอบไต่สวนให้จัดเรียงลำดับวันเดือน ปี ที่ตรวจสอบไต่สวนและให้กำหนดเลขลำดับหน้าของเอกสารไว้ทุกฉบับข้อ ๒๐ให้พนักงานเจ้าหน้าที่ผู้มีหน้าที่ตรวจสอบรีบดำเนินการตรวจสอบแต่ละรายให้แล้วเสร็จโดยเร็วอย่างช้าไม่เกิน๑ ปี นับแต่วันออกหนังสือเรียก หากไม่แล้วเสร็จภายในกำหนดเวลาดังกล่าวให้ชี้แจงเหตุผลและข้อเท็จจริงต่อผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค ตามแบบ ตส. ๐๔ ๑๖ลำดับที่ ๑๗ ท้ายระเบียบนี้ เพื่อขออนุมัติขยายเวลาได้ครั้งละไม่เกิน ๓ เดือนแต่รวมระยะเวลาการตรวจสอบแล้วต้องไม่เกิน ๒ ปี นับแต่วันที่ออกหนังสือเรียกเว้นแต่จะได้รับอนุมัติจากผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคเป็นอย่างอื่นข้อ ๒๑การตรวจสอบผู้เสียภาษีรายใดที่ปรากฏแน่ชัดว่าจะต้องมีการประเมินเรียกเก็บภาษีเพิ่มเติมเป็นจำนวนมากและผู้เสียภาษีมีพฤติการณ์ส่อแสดงว่าจะหลีกเลี่ยงหรือไม่ยินยอมชำระภาษีเพิ่มเติมให้พนักงานเจ้าหน้าที่เร่งตรวจสอบให้แล้วเสร็จโดยเร็วที่สุดเป็นกรณีพิเศษ และหากปรากฏว่ามีเจตนาหลีกเลี่ยงภาษีก็ให้พิจารณาดำเนินคดีอาญาไปพร้อมกันด้วยข้อ ๒๒การตรวจสอบผู้เสียภาษีเฉพาะรายที่เห็นว่าจะไม่มีการชำระภาษีตามรายการประเมินหรือมีเจตนาที่จะหลีกเลี่ยงภาษีให้พนักงานเจ้าหน้าที่ไต่สวนเกี่ยวกับฐานะการเงินของผู้เสียภาษีและจัดทำรายการเกี่ยวกับทรัพย์สินของผู้เสียภาษีตามแบบตส. ๐๔ ๐๘ ลำดับที่ ๙ ท้ายระเบียบนี้ ๒ ชุดชุดหนึ่งเก็บไว้กับสำนวนการตรวจสอบอีกชุดหนึ่งส่งให้หน่วยงานเร่งรัดภาษีค้างเพื่อเป็นหลักฐานการบังคับชำระภาษีค้างต่อไปในกรณีผู้เสียภาษีเป็นคณะบุคคลหรือห้างหุ้นส่วนสามัญ หรือห้างหุ้นส่วนสามัญนิติบุคคลให้ไต่สวนทรัพย์สินส่วนตัวของบุคคลนั้นในคณะบุคคลหรือหุ้นส่วนทุกคนสำหรับห้างหุ้นส่วนจำกัดให้ไต่สวนทรัพย์สินส่วนตัวของหุ้นส่วนผู้จัดการและหุ้นส่วนที่ไม่จำกัดความรับผิดไว้ด้วยส่วนที่๒การรายงานผลการตรวจสอบภาษีข้อ ๒๓ เมื่อได้ดำเนินการตรวจสอบไต่สวนถูกต้องครบถ้วนทุกประเด็นแล้วให้สรุปเสนอตามแบบตส. ๐๔ ๐๙, ตส. ๐๔ ๐๙/๑, ตส. ๐๔ ๐๙/๒, ตส. ๐๔ ๑๐ ตส. ๐๔ ๑๑และ ตส. ๐๔ ๑๒ ลำดับที่ ๑๐ ถึง ๑๓ ท้ายระเบียบนี้โดยให้สรุปข้อเท็จจริง ข้อกฎหมาย พร้อมหลักฐานอ้างอิงที่จะต้องใช้เป็นหลักฐานให้ผู้เสียภาษียอมรับสภาพหนี้ภาษีประเด็นใดที่เป็นปัญหาข้อกฎหมาย ก็ให้หยิบยกขึ้นมาเสนอผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคพิจารณาสั่งการต่อไปในกรณีที่ทำการตรวจสอบไต่สวนเสร็จสิ้นแล้วหากไม่ปรากฏพฤติการณ์หรือข้อเท็จจริงหรือหลักฐานพอที่จะเป็นพยานหลักฐานเพื่อจะทำการประเมินเรียกเก็บภาษีเพิ่มเติมได้ก็ให้สรุปข้อเท็จจริง ข้อกฎหมาย และหลักฐานต่าง ๆ เสนอต่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาค เพื่อขออนุมัติปิดสำนวนการตรวจสอบภาษีต่อไปข้อ ๒๔ในรายงานผลการตรวจสอบภาษีอย่างน้อยต้องระบุให้ทราบ ดังนี้(๑)ชื่อผู้ประกอบอุตสาหกรรม ชื่อและที่อยู่ของโรงอุตสาหกรรมที่ทำการตรวจสอบประกอบกิจการประเภทใดบ้าง มูลเหตุที่ทำการตรวจสอบ จำนวนเดือนและปีที่ตรวจสอบ(๒)ประเด็นความผิดที่ตรวจสอบ รายละเอียดข้อเท็จจริงข้อกฎหมายตลอดถึงเหตุผลที่ประเมินเรียกเก็บภาษีในแต่ละเดือนแต่ละปีผู้เสียภาษีจะต้องรับผิดเสียภาษี เบี้ยปรับและเงินเพิ่มเป็นจำนวนเท่าใด(๓) ข้อโต้แย้งและเหตุผลของผู้เสียภาษีเกี่ยวกับข้อเท็จจริงและข้อกฎหมายมีหรือไม่ ประการใด(๔)สรุปความเห็นของเจ้าหน้าที่ผู้ตรวจสอบ มีความเห็นประการใดนอกจากจะต้องรับผิดทางแพ่งแล้ว สมควรจะดำเนินคดีอาญาหรือไม่(๕) ข้อมูลอื่นๆที่ควรรายงานข้อ ๒๕ เมื่อผู้ตรวจสอบไต่สวนได้เสนอสำนวนการตรวจสอบต่ออธิบดีหรือผู้ซึ่งอธิบดีมอบหมายแล้วให้อธิบดีหรือผู้ซึ่งอธิบดีมอบหมายอนุมัติการประเมินหรือสั่งเรียกเก็บภาษีแล้วแต่กรณีพิจารณาสั่งการตามแบบ ตส. ๐๔ ๑๒ ลำดับที่ ๑๓ท้ายระเบียบนี้ ให้เสร็จสิ้นโดยเร็วอย่างช้าภายใน ๓๐ วัน นับแต่วันที่ตนได้รับสำนวนการตรวจสอบถ้ายังพิจารณาสั่งการไม่แล้วเสร็จภายในกำหนดเวลาดังกล่าวให้บันทึกข้อขัดข้องให้ปรากฏไว้ในสำนวนด้วยข้อ ๒๖ผู้เสียภาษีภายใดไม่มีข้อโต้แย้งเกี่ยวกับข้อเท็จจริงและข้อกฎหมายและยินยอมเสียภาษีให้ดำเนินการทำบันทึกข้อตกลงยินยอมการชำระภาษีสรรพสามิตตามแบบ ตส. ๐๔ ๑๐ ลำดับที่ ๑๑ ท้ายระเบียบนี้ เสนอต่อผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคพิจารณาสั่งการในกรณีผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคเห็นสมควรจะให้ทำการตรวจสอบเพิ่มในประเด็นใดให้รีบดำเนินการตรวจสอบเพิ่มเติมตามประเด็นดังกล่าวแล้วเชิญผู้เสียภาษีมารับทราบผลการตรวจสอบไต่สวนพร้อมทั้งจัดทำบันทึกข้อตกลงยินยอมเสียภาษี แล้วให้รีบทำการประเมินให้เสร็จสิ้นโดยเร็วข้อ ๒๗ ถ้าผู้เสียภาษีรายใดไม่ยินยอมเสียภาษีหรือมีข้อโต้แย้ง ก็ให้สรุปสำนวนการตรวจสอบเสนอผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคพิจารณาสั่งการ เมื่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคพิจารณาสั่งการประการใดแล้วก็ให้ดำเนินการต่อไปข้อ ๒๘กรณีผู้เสียภาษีได้ยื่นคำร้องของดหรือลดเบี้ยปรับและหรือเงินเพิ่มให้พนักงานเจ้าหน้าที่รายงานตามแบบ ตส. ๐๔ ๑๑ ลำดับที่ ๑๒ ท้ายระเบียบนี้เสนอต่อผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคพิจารณาสั่งการต่อไปหมวด๓การประเมินและสั่งเรียกเก็บภาษีสรรพสามิตเพิ่มเติมข้อ ๒๙ ในการตรวจสอบไต่สวน ถ้าปรากฏว่ามีภาษีเบี้ยปรับและเงินเพิ่มที่จะต้องสั่งประเมินหรือเรียกเก็บเพิ่มเติมจากผู้มีหน้าที่เสียภาษีให้ดำเนินการดังนี้(๑)กรณีผู้อำนวยการสำนักตรวจสอบ ป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคเป็นผู้ออกหนังสือเรียกตรวจสอบไต่สวนให้ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาค หรือพนักงานเจ้าหน้าที่ซึ่งผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคมอบหมายเป็นผู้ลงนามในหนังสือแจ้งให้เสียภาษีหรือแบบแจ้งการประเมินทุกฉบับที่ตรวจสอบพบการกระทำผิดและให้เจ้าหน้าที่ผู้เตรียมแบบแจ้งการประเมินลงลายมือชื่อพร้อมทั้งอักษรตัวบรรจงและตำแหน่งกำกับไว้ทุกฉบับด้วย(๒)ถ้าในการประเมินหรือเรียกเก็บภาษีสรรพสามิตเพิ่มเติมมีประเด็นจะต้องประเมินเรียกเก็บหลายประเด็นโดยมีทั้งประเด็นที่ผู้เสียภาษีมิได้โต้แย้งและโต้แย้งให้แยกประเด็นทำการประเมินเรียกเก็บเพิ่มเติมได้การแยกประเมินเรียกเก็บภาษีสรรพสามิตเพิ่มเติมให้ประเมินเรียกเก็บเพิ่มเติมเฉพาะประเด็นที่ผู้เสียภาษีมิได้โต้แย้งไปก่อนถ้าการประเมินนั้นจะไม่ทำให้เป็นผลเสียต่อสำนวนหรือประเด็นที่ผู้เสียภาษีโต้แย้งส่วนประเด็นที่ผู้เสียภาษีโต้แย้ง ก็ให้แจ้งการประเมินโดยแยกแบบแจ้งการประเมินไปต่างหากข้อ ๓๐ในการประเมินภาษีสรรพสามิตรายใดที่มีพฤติการณ์ส่อแสดงว่าจะหลีกเลี่ยงหรือไม่ยินยอมชำระภาษีรวมทั้งรายที่จดทะเบียนเลิกกิจการ ให้ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานคร หรือผู้อำนวยการสำนักงานสรรพสามิตภาคแจ้งให้อธิบดีทราบทันทีตามแบบตส. ๐๔ ๑๓ ลำดับที่ ๑๔ ท้ายระเบียบนี้เพื่อประโยชน์ในการดำเนินการเร่งรัดหนี้ภาษีสรรพสามิตเป็นกรณีพิเศษต่อไปข้อ ๓๑ การส่งหนังสือแจ้งให้เสียภาษีหรือแบบแจ้งการประเมิน ให้ใช้วิธีส่งตามหลักเกณฑ์ในมาตรา ๑๘แห่งพระราชบัญญัติภาษีสรรพสามิต พ.ศ. ๒๕๒๗ โดยเฉพาะกรณีต่อไปนี้ให้ดำเนินการดังนี้(๑)กรณีผู้เสียภาษีเป็นบุคคลธรรมดาได้แจ้งย้ายภูมิลำเนาออกแล้วแต่ยังไม่ได้แจ้งย้ายเข้า ให้ประเมินตั้งค้างไว้ที่ภูมิลำเนาเดิมส่วนการส่งหนังสือแจ้งให้เสียภาษีหรือแบบแจ้งการประเมินให้ส่งไปยังบ้านที่อยู่เดิมและที่อ้างว่าย้ายไปอยู่ใหม่(๒)กรณีผู้เสียภาษีเป็นบริษัท หรือห้างหุ้นส่วนนิติบุคคลที่แจ้งเลิกและอยู่ระหว่างการชำระบัญชีหรือจดทะเบียนเสร็จการชำระบัญชีแล้วแต่ยังไม่เกิน๒ ปี นับแต่วันจดทะเบียนเสร็จการชำระบัญชี ให้ส่งหนังสือแจ้งให้เสียภาษีหรือแบบแจ้งการประเมินให้แก่ผู้ชำระบัญชีณ ภูมิลำเนา หรือสำนักงานของผู้ชำระบัญชีตามที่ได้แจ้งไว้กับกระทรวงพาณิชย์กรณีที่หน่วยงานที่มีหน้าที่ตรวจสอบภาษีได้ทำหนังสือถึงนายทะเบียนหุ้นส่วนบริษัทขอให้ระงับการจดทะเบียนเสร็จการชำระบัญชีไว้ก่อนตามข้อ ๑๑ (๓)ก่อนที่จะทำหนังสือขอยกเลิกการระงับการเสร็จการชำระบัญชีไปยังนายทะเบียนหุ้นส่วนบริษัทให้ตรวจสอบก่อนว่าผู้เสียภาษีได้เสียภาษีครบถ้วนแล้วหรือไม่หากครบถ้วนแล้วจึงจะแจ้งขอยกเลิกการระงับการเสร็จการชำระบัญชีไปโดยให้หน่วยงานที่มีหน้าที่ตรวจสอบภาษีทำหนังสือแจ้งหน่วยงานที่มีหน้าที่รับชำระเงินว่าเมื่อได้รับชำระเงินภาษีแล้วให้รีบแจ้งหน่วยงานที่มีหน้าที่ตรวจสอบภาษีที่ได้ขอระงับการเสร็จการชำระบัญชีไว้ให้ทราบโดยเร็วเพื่อจะได้แจ้งขอยกเลิกไปยังนายทะเบียนหุ้นส่วนบริษัทได้ทันที(๓)เมื่อได้ส่งหนังสือแจ้งให้เสียภาษี หรือแบบแจ้งการประเมินแล้วให้นำหลักฐานที่แสดงว่าผู้เสียภาษีได้รับแล้วมาติดไว้ในสำนวนด้วยข้อ ๓๒เพื่อเป็นการสอบยันเกี่ยวกับบัญชีลูกหนี้ค่าภาษีสรรพสามิตของหน่วยงานที่มีหน้าที่จัดเก็บภาษีหากรายใดมีจำนวนเงินภาษีสรรพสามิตที่จะต้องประเมินหรือสั่งเรียกเก็บตั้งแต่๕๐๐,๐๐๐ บาทขึ้นไปเมื่อหน่วยงานที่มีหน้าที่จัดเก็บภาษีได้ลงบัญชีลูกหนี้ค่าภาษีแล้วให้หน่วยงานนั้นรายงานไปให้ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานคร หรือผู้อำนวยการสำนักงานสรรพสามิตภาคผู้ออกหนังสือแจ้งให้เสียภาษีหรือแบบแจ้งการประเมินทราบเป็นรายเดือน ตามแบบ ตส. ๐๔ ๑๔ลำดับที่ ๑๕ ท้ายระเบียบนี้อย่างช้าภายในวันที่ ๑๐ ของเดือนถัดไปเมื่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคผู้ออกหนังสือแจ้งให้เสียภาษีหรือแบบแจ้งการประเมินได้รับรายงานตามวรรคแรกแล้วให้สั่งเจ้าหน้าที่ผู้ตรวจสอบทำการตรวจสอบกับหลักฐานในหนังสือแจ้งให้เสียภาษีหรือแบบแจ้งการประเมิน หากไม่ถูกต้องตรงกัน ให้รายงานให้ผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคทราบเพื่อประสานงานกับหน่วยงานที่มีหน้าที่บังคับชำระภาษีค้างต่อไปข้อ ๓๓กรณีตรวจสอบประเมินเรียกเก็บภาษีสรรพสามิตจากผู้ที่มิได้ยื่นแบบรายการภาษีให้เจ้าหน้าที่ผู้ตรวจสอบจัดทำแบบรายการภาษีขึ้นตามข้อเท็จจริงที่ตรวจสอบได้โดยหมายเหตุที่แบบว่า จัดทำตามการประเมินภาษีแล้วส่งแบบดังกล่าวไปเข้าแฟ้มประวัติของผู้เสียภาษีรายนั้นๆ ณหน่วยงานที่มีหน้าที่เก็บแบบต่อไปทุกครั้งข้อ ๓๔ ในรายที่ไม่มีการประเมินเรียกเก็บภาษีสรรพสามิตให้ทำหนังสือแจ้งผลการตรวจสอบตามแบบ ภษ. ๐๒ ๑๑ลำดับที่ ๒๕ ท้ายระเบียบนี้ขึ้น ๔ ฉบับ ฉบับแรกส่งให้แก่ผู้เสียภาษี ฉบับที่ ๒แนบไว้กับสำนวนตรวจสอบ ฉบับที่ ๓ แนบไว้ในแฟ้มเก็บแบบแสดงรายการ ฉบับที่ ๔ส่งให้สำนักกฎหมายในระบบที่มีการประเมินเรียกเก็บภาษีสรรพสามิตให้ทำหนังสือแจ้งการประเมินภาษีสรรพสามิตตามแบบ ภษ. ๐๒ ๐๘ลำดับที่ ๒๖ ท้ายระเบียบนี้ขึ้น ๖ ฉบับ ฉบับแรกส่งให้แก่ผู้เสียภาษี ฉบับที่ ๒แนบไว้กับสำนวนตรวจสอบ ฉบับที่ ๓ แนบไว้ในแฟ้มเก็บแบบแสดงรายการ ฉบับที่ ๔ส่งให้หน่วยจัดเก็บรายได้ ฉบับที่ ๕ ส่งให้หน่วยงานสารสนเทศ ฉบับที่ ๖ส่งให้สำนักกฎหมายข้อ ๓๕การออกหนังสือเรียกตรวจสอบผู้เสียภาษีรายใดยังไม่แล้วเสร็จหากผู้เสียภาษีรายนั้นได้ย้ายภูมิลำเนาไปอยู่ในเขตท้องที่อื่นให้หน่วยงานที่ออกหนังสือเรียกเดิมส่งสำนวนการตรวจสอบและบัญชีเอกสารต่างๆ ไปให้หน่วยงานที่มีหน้าที่ตรวจสอบภาษีในเขตพื้นที่ที่ผู้เสียภาษีย้ายภูมิลำเนาไปอยู่ใหม่เป็นผู้ทำการตรวจสอบและประเมินภาษีสรรพสามิตต่อไป เว้นแต่จะได้รับอนุมัติจากผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานคร หรือผู้อำนวยการสำนักงานสรรพสามิตภาคเป็นอย่างอื่นข้อ ๓๖ในกรณีพนักงานเจ้าหน้าที่ได้ทำการประเมินภาษีสรรพสามิตไม่ถูกต้องหรือมีข้อผิดพลาดให้บันทึกรายงานผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานคร หรือผู้อำนวยการสำนักงานสรรพสามิตภาคเพื่อเสนอขออนุมัติแก้ไขการประเมินต่อไปหมวด๔การคืนบัญชีเอกสารและการเก็บรักษาสำนวนข้อ ๓๗การคืนบัญชีเอกสารตามหนังสือเรียกให้ปฏิบัติ ดังนี้(๑)กรณีที่อยู่ระหว่างดำเนินการตรวจสอบตามหนังสือเรียกหากผู้เสียภาษีมีความจำเป็นที่จะขอคืนบัญชี เอกสารหลักฐานที่ส่งมอบไว้แล้วเป็นการชั่วคราวให้เจ้าหน้าที่ผู้ตรวจสอบเสนอผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาค แล้วแต่กรณี พิจารณาสั่งการตามที่เห็นสมควรต่อไป(๒) กรณีที่ได้ดำเนินการตรวจสอบภาษีรายใดเสร็จแล้วและผู้เสียภาษีมิได้ยื่นคำคัดค้านการประเมินภาษีภายในระยะเวลาที่กฎหมายกำหนดหรือเพียงของดหรือลดเบี้ยปรับเงินเพิ่มซึ่งไม่จำเป็นต้องใช้บัญชีเอกสารแต่อย่างใด ให้เจ้าหน้าที่ผู้ตรวจสอบเจ้าของเรื่องแจ้งให้ผู้เสียภาษีมารับคืนเอกสารภายใน๓๐ วัน นับแต่วันที่แจ้งไปเว้นแต่บัญชีและเอกสารที่แสดงถึงทรัพย์สินหรือหลักฐานทางการเงินเฉพาะที่พิจารณาเห็นว่าเป็นประโยชน์ในการเร่งรัดหนี้ภาษีสรรพสามิตให้รอจนเสร็จสิ้นการเร่งรัดหนี้ภาษีสรรพสามิตหากผู้เสียภาษีไม่มารับคืนบัญชีเอกสารภายในกำหนดเวลาตาม (๒) ให้ดำเนินการ ดังนี้(ก)ให้ทำหนังสือเตือนแจ้งให้มารับภายใน ๑๕ วัน นับแต่วันได้รับหนังสือแจ้งโดยระบุว่าถ้าไม่มารับภายในกำหนดเวลาดังกล่าวจะดำเนินการจัดส่งไปให้โดยไม่รับผิดชอบในการสูญหายบกพร่องเกี่ยวกับบัญชีและเอกสารต่างๆ แต่ประการใดตามแบบ ภษ. ๐๔ ๒๔ ลำดับที่ ๒๗ ท้ายระเบียบนี้(ข)กรณีผู้เสียภาษีไม่มารับคืนบัญชีเอกสารภายในกำหนดเวลาตาม (ก)ให้ดำเนินการจัดส่งบัญชีเอกสารคืนให้ผู้เสียภาษีโดยวิธีที่มีหลักฐานการรับ เช่นพัสดุไปรษณีย์ลงทะเบียนหรือองค์การรับส่งสินค้าและพัสดุภัณฑ์ (ร.ส.พ.)หากไม่สามารถดำเนินการส่งคืนบัญชีเอกสารให้ผู้เสียภาษีได้ให้เสนอผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคเพื่อพิจารณาสั่งการตามควรแก่กรณีโดยให้นำระเบียบสำนักนายกรัฐมนตรี ว่าด้วยงานสารบรรณมาใช้บังคับโดยอนุโลมข้อ ๓๘ สำนวนการตรวจสอบภาษีที่เสร็จแล้วให้ส่งมอบแก่เจ้าหน้าที่ผู้ได้รับมอบหมายให้มีหน้าที่เก็บรักษาสำนวนการตรวจสอบภาษีเพื่อเก็บรักษาต่อไปหมวด๕การรายงานผลการปฏิบัติงานเกี่ยวกับการตรวจสอบภาษีข้อ ๓๙ ให้ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคสรุปรายงานผลการประเมินภาษีให้กรมสรรพสามิตทราบเป็นรายไตรมาสและรายปีงบประมาณตามแบบที่กรมสรรพสามิตกำหนดหมวด๖การออกตรวจสอบการปฏิบัติเกี่ยวกับการเสียภาษีสรรพสามิตข้อ ๔๐การออกตรวจสอบการปฏิบัติเกี่ยวกับการเสียภาษีสรรพสามิตตามพระราชบัญญัติภาษีสรรพสามิตพ.ศ. ๒๕๒๗ ผู้ออกตรวจสอบจะต้องได้รับอนุมัติจากผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครหรือผู้อำนวยการสำนักงานสรรพสามิตภาคก่อนแล้วแต่กรณีข้อ ๔๑ การออกตรวจปฏิบัติการให้นำความในข้อ ๑๓วรรคสอง มาใช้บังคับโดยอนุโลมข้อ ๔๒ การออกตรวจปฏิบัติการให้ปฏิบัติ ดังนี้(๑)ให้มีข้าราชการซึ่งดำรงตำแหน่งไม่ต่ำกว่าระดับ ๖ เป็นหัวหน้าคณะ(๒)แต่งเครื่องแบบเจ้าพนักงานสรรพสามิต(๓)มีหนังสือนำตัวตามแบบ ตส. ๐๔ ๑๕ ลำดับที่ ๑๖ท้ายระเบียบนี้ไปด้วย โดยจัดทำหนังสือ จำนวน ๒ ฉบับต้นฉบับมอบให้แก่ผู้รับการตรวจส่วนสำเนาคู่ฉบับเมื่อให้ผู้รับการตรวจลงลายมือชื่อแสดงว่าได้รับต้นฉบับแล้วให้เก็บรวมไว้กับสำนวนการตรวจสอบภาษี(๔) ต้องแสดงบัตรประจำตัวพนักงานเจ้าหน้าที่และหนังสือนำตัวให้ผู้รับการตรวจทราบก่อนทำการตรวจว่าตนเป็นพนักงานเจ้าหน้าที่ที่ถูกต้องแล้วจึงลงมือทำการตรวจสอบได้(๕) ในการตรวจพนักงานเจ้าหน้าที่ผู้ตรวจจะต้องลงลายมือชื่อและวันเดือนปีไว้เป็นสำคัญในสมุดบัญชีหรือเอกสารที่ตรวจและแสดงข้อความไว้ด้วยว่าตนได้ตรวจเสร็จแล้วหรือถ้ามีสมุดบัญชีหรือเอกสารหรือตราสารที่จะต้องยึดมาทำการตรวจสอบ ณสำนักงานของผู้ตรวจ ก็ให้ผู้ตรวจออกใบรับตราสารและหลักฐานต่างๆ ตามแบบ ตส. ๐๔ ๒๒ ลำดับที่ ๒๑ ท้ายระเบียบนี้ ให้ผู้รับการตรวจยึดถือไว้เป็นหลักฐานด้วยพร้อมทั้งให้ผู้รับการตรวจลงลายมือชื่อรับรองว่าสมุดบัญชีหรือเอกสารนั้นๆ เป็นของตนเว้นแต่ในกรณีมีสมุดบัญชีหรือเอกสารเป็นจำนวนมากให้อยู่ในดุลยพินิจของพนักงานเจ้าหน้าที่ผู้ตรวจว่าควรจะให้ลงลายมือชื่อในบัญชีเอกสารใดบ้างทั้งนี้ โดยพิจารณาถึงความสำคัญและประโยชน์ของบัญชีเอกสารนั้นว่ามีมากน้อยเพียงใด(๖)ให้ทำการตรวจโดยสุภาพพยายามมิให้มีการเสียหายและกระจัดกระจายเท่าที่จะทำได้และระมัดระวังอย่าให้เป็นที่เดือดร้อนหรือขัดขวางการประกอบธุรกิจจนเกินความจำเป็น(๗)เมื่อทำการตรวจเสร็จแล้ว พนักงานเจ้าหน้าที่ผู้ตรวจจะต้องทำบันทึกแสดงการปฏิบัติงานการตรวจสอบเกี่ยวกับการเสียภาษีสรรพสามิตตามแบบ ตส. ๐๔ ๑๘ ลำดับที่ ๒๐ ท้ายระเบียบนี้ จำนวน ๒ ฉบับมอบให้ผู้รับการตรวจหนึ่งฉบับ ส่วนอีกหนึ่งฉบับให้นำติดสำนวนการตรวจสอบกรณีตาม (๑) และ (๒)ให้อยู่ในดุลยพินิจของผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคที่จะสั่งการตามที่เห็นสมควรข้อ ๔๓ การตรวจสอบภาษีให้ถือเป็นความลับของทางราชการ ห้ามมิให้เปิดเผยแก่ผู้ใดเว้นแต่เป็นการเปิดเผยในการปฏิบัติราชการหรือเพื่อประโยชน์ในการสอบสวนหรือการพิจารณาคดีโดยได้รับอนุมัติจากผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาค หรือสรรพสามิตกรุงเทพมหานครมหานครพื้นที่ ๑ ๕ หรือสรรพสามิตพื้นที่ แล้วแต่กรณีหมวด๗การตรวจค้นหรือยึดบัญชีเอกสารข้อ ๔๔ การขออนุมัติทำการตรวจค้นยึดหรืออายัดบัญชีเอกสารหรือหลักฐานต่างๆซึ่งเกี่ยวกับหรือสันนิษฐานว่าเกี่ยวกับภาษี ตามมาตรา ๑๕แห่งพระราชบัญญัติภาษีสรรพสามิต พ.ศ. ๒๕๒๗กระทำได้ต่อเมื่อมีเหตุอันสมควรเชื่อว่ามีการหลีกเลี่ยงการเสียภาษีในการทำการตรวจค้นให้พึงถือเป็นราชการลับตั้งแต่ขั้นสืบสวนขั้นประมวลหลักฐาน ขั้นวิเคราะห์แบบ ตลอดจนขั้นตอนอื่นๆการทำการตรวจค้นจนกระทั่งถึงการเสนอผลการตรวจค้นต่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคข้อ ๔๕ คำสั่งให้ตรวจค้นให้จัดทำตามแบบ ภษ. ๐๔ ๐๑ ลำดับที่ ๒๒ ท้ายระเบียบนี้ โดยจัดทำเป็น ๒ ฉบับต้นฉบับให้นำไปแสดงกับผู้ครอบครองสถานที่ที่ระบุไว้ในคำสั่งให้ตรวจค้นเมื่อเสร็จแล้วให้นำติดไว้กับสำนวนการตรวจสอบสำเนาคู่ฉบับให้ติดไว้กับสมุดคำสั่งภายหลังจากการตรวจค้นเสร็จสิ้นแล้วสมุดคำสั่งให้ทำแบบเดียวกับสมุดออกตรวจข้อ ๔๖ การออกตรวจค้นตามข้อ ๔๔ ให้ปฏิบัติ ดังนี้(๑)ให้มีข้าราชการซึ่งดำรงตำแหน่งไม่ต่ำกว่าระดับ ๖ เป็นหัวหน้าคณะ(๒) แต่งเครื่องแบบเจ้าพนักงานสรรพสามิตเว้นแต่ผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานครหรือผู้อำนวยการสำนักงานสรรพสามิตภาคจะสั่งการตามที่เห็นสมควร(๓) ก่อนลงมือตรวจค้นให้แสดงบัตรประจำตัวข้าราชการและคำสั่งให้ตรวจค้นต่อเจ้าของหรือผู้ครอบครองสถานที่ที่จะทำการตรวจค้นและผู้เป็นหัวหน้าคณะจะต้องแจ้งความประสงค์ในการตรวจค้นให้เจ้าของหรือผู้ครอบครองสถานที่ที่จะทำการตรวจค้นทราบก่อนโดยให้บันทึกแสดงความยินยอมให้ตรวจค้นสถานที่และแสดงความบริสุทธิ์ให้บุคคลดังกล่าวทราบด้วยว่าพนักงานเจ้าหน้าที่มิได้นำสิ่งหนึ่งสิ่งใดที่ผิดกฎหมายซุกซ่อนเข้าไปด้วยแต่อย่างใดทั้งนี้ ให้บันทึกเป็นหลักฐานไว้ด้านหลังของคำสั่งให้ตรวจค้นที่นำไปแสดง(๔)ให้ทำการตรวจค้นต่อหน้าเจ้าของหรือผู้ครอบครองสถานที่หรือบุคคลที่ทำงานในสถานที่นั้นถ้าหาบุคคลดังกล่าวไม่ได้ ให้ค้นต่อหน้าบุคคลอื่นอย่างน้อยสองคนซึ่งพนักงานเจ้าหน้าที่ได้ขอร้องมาเป็นพยาน(๕)ให้ทำการตรวจค้นอย่างละเอียดถี่ถ้วนโดยเฉพาะบัญชีเอกสารสำคัญที่เกี่ยวกับหรือสันนิษฐานว่าเกี่ยวกับภาษีสรรพสามิตทั้งนี้ ผู้ทำการตรวจค้นจะต้องมีปฏิภาณไหวพริบพึงรู้ว่าเอกสารเกี่ยวกับภาษีเก็บไว้ที่ใดสมควรจะยึดเอกสารชิ้นใดมาทำการตรวจสอบบ้าง สถานที่หรือตู้เก็บเอกสารใดหากไม่สามารถทำการตรวจค้นได้ในขณะนั้นให้อายัดไว้ก่อนและนัดทำการเปิดเพื่อตรวจค้นโดยเร็วที่สุดเท่าที่จะกระทำได้(๖)ให้ทำการตรวจค้นโดยสุภาพ พยายามมิให้มีการเสียหายและกระจัดกระจายเท่าที่จะทำได้และระมัดระวังอย่าให้เป็นที่เดือดร้อน หรือขัดขวางการประกอบธุรกิจจนเกินความจำเป็น(๗) การตรวจค้นต้องทำในระหว่างเวลาพระอาทิตย์ขึ้นถึงพระอาทิตย์ตกหรือในระหว่างเวลาทำการของผู้ประกอบกิจการนั้นเว้นแต่การตรวจค้นในเวลาดังกล่าวยังไม่แล้วเสร็จจะกระทำต่อไปหรือจะดำเนินการอายัดหลักฐานที่ตรวจค้นไม่แล้วเสร็จไว้ก่อนเพื่อดำเนินการตรวจค้นในวันแรกที่เปิดทำการตามปกติก็ได้ข้อ ๔๗ให้ผู้ตรวจค้นแยกบัญชีเอกสารที่ยึดมาทำการตรวจสอบไว้เป็นสัดส่วนและออกใบรับตราสารและหลักฐานต่างๆตามแบบ ตส. ๐๔ ๒๒ ลำดับที่ ๒๑ ท้ายระเบียบนี้โดยแสดงรายละเอียดเกี่ยวกับบัญชีเอกสารที่จะยึดมาทำการตรวจสอบใบรับให้ทำเป็น ๓ฉบับ ฉบับที่ ๑ ติดสำนวนการตรวจสอบ ฉบับที่ ๒มอบให้ผู้ถูกตรวจค้นหรือผู้นำเข้าให้ทำการตรวจค้น ฉบับที่ ๓ ติดไว้กับต้นเรื่องบัญชีเอกสารที่ยึดมานั้นจะต้องเป็นบัญชีเอกสารที่เกี่ยวข้องกับการเสียภาษีสรรพสามิตโดยตรงห้ามมิให้ยึดบัญชีและเอกสารหรือสิ่งใดที่ไม่สามารถจะใช้เป็นพยานหลักฐานในการจัดเก็บภาษีมาเป็นอันขาดบัญชีและเอกสารที่ยึดมานั้นผู้ตรวจค้นและผู้ถูกตรวจจะต้องลงชื่อไว้เป็นหลักฐานว่าเป็นบัญชีและเอกสารที่ยึดไปจากสถานที่นั้นจริงเว้นแต่กรณีบัญชีและเอกสารที่ยึดเป็นจำนวนมากก็ให้อยู่ในดุลยพินิจของหัวหน้าคณะว่าจะลงนามและให้ลำดับเลขที่ในบัญชีเอกสารใดบ้างทั้งนี้ โดยพิจารณาถึงความสำคัญและประโยชน์ของบัญชีเอกสารนั้นๆว่ามีมากน้อยเพียงใดในกรณีที่ไม่มีเจ้าของหรือผู้นำให้ทำการตรวจค้นก่อนที่จะนำบัญชีเอกสารที่ตรวจค้น หรือยึดได้กลับสำนักงานให้แจ้งตำรวจท้องที่เพื่อลงบันทึกประจำวันไว้เป็นหลักฐานด้วยข้อ ๔๘ เมื่อทำการตรวจค้นเสร็จแล้วให้ออกใบแสดงการตรวจตามแบบ ตส. ๐๔ ๑๘ ลำดับที่ ๒๐ท้ายระเบียบนี้ โดยมอบให้ผู้รับการตรวจค้น ๑ ฉบับ นำติดสำนวนตรวจสอบ ๑ ฉบับพร้อมทั้งให้ทำบันทึกผลการตรวจค้น โดยมีข้อความสำคัญที่ควรจะบันทึกไว้ให้ปรากฏดังนี้(๑) ก่อนลงมือตรวจค้นพนักงานเจ้าหน้าที่ได้แสดงคำสั่งตรวจค้นให้ผู้ถูกตรวจค้นดูแล้วพร้อมกับได้แสดงบัตรประจำตัวผู้ทำการตรวจค้นทุกคน นอกจากนี้ก่อนทำการตรวจค้นพนักงานเจ้าหน้าที่ได้แสดงความบริสุทธิ์แล้วผู้รับการตรวจค้นยินยอมให้รับการตรวจค้นได้(๒)ในบันทึกการตรวจค้นจะต้องให้ปรากฏชื่อผู้ถูกตรวจค้นหรือผู้นำให้ทำการตรวจค้นไว้ให้ชัดแจ้ง(๓)ได้ทำการตรวจค้นตั้งแต่เวลาใด แล้วเสร็จเวลาใด การตรวจค้นมีปัญหาหรืออุปสรรคประการใดบ้าง(๔)กรณีที่พบเอกสารสำคัญที่เกี่ยวกับหรือสันนิษฐานว่าเกี่ยวกับภาษีสรรพสามิตให้บันทึกว่าพบ ณ ที่ใด อยู่ลักษณะอย่างใดปิดบังซ่อนเร้นไว้หรือไม่ประการใดหรือผู้รับการตรวจค้นได้นำมามอบให้พนักงานเจ้าหน้าที่ด้วยตนเอง(๕)กรณีที่ได้ยึดบัญชีเอกสารใด ก็ให้บันทึกสรุปรายการบัญชีและเอกสารหลักฐานที่ยึดมานั้นด้วย(๖)เมื่อเสร็จการตรวจค้นจะต้องบันทึกให้ปรากฏว่าผู้ตรวจได้แสดงความบริสุทธิ์อีกครั้งหนึ่งนอกจากนี้ในบันทึกการตรวจค้นจะต้องให้ปรากฏว่าผู้ตรวจค้นมิได้ทำให้เกิดความเสียหาย หรือบุบสลาย ซึ่งทรัพย์สินของผู้ถูกตรวจค้นหรือเป็นการขัดขวางการประกอบธุรกิจตามปกติจนเกินความจำเป็นและรับรองว่าข้อความในบันทึกตรงตามข้อเท็จจริงทุกประการข้อ ๔๙ เมื่อกลับถึงสำนักงานให้ผู้ที่ไปทำการตรวจค้นเสนอผลการตรวจค้นให้ผู้บังคับบัญชาผู้ลงนามในคำสั่งให้ตรวจค้นทราบในวันที่ทำการตรวจค้นหรืออย่างช้าในวันแรกที่เปิดทำการตามปกติข้อ ๕๐ เมื่อได้ออกตรวจค้นและยึดบัญชีเอกสารมาเพื่อทำการตรวจสอบตามคำสั่งตรวจค้นแล้วเพื่อให้การตรวจสอบและประเมินเรียกเก็บภาษีเป็นไปโดยชอบด้วยกฎหมายและระเบียบแบบแผนให้แจ้งทะเบียนควบคุมการตรวจสอบภาษีสรรพสามิตและให้ออกหนังสือเรียกตรวจสอบทุกรายข้อ ๕๑ ในระหว่างการตรวจสอบภาษีหากผู้เสียภาษีรายใดมีความจำเป็นที่จะขอคืนบัญชีเอกสารหลักฐานบางอย่างชั่วคราวให้เจ้าหน้าที่ผู้ตรวจสอบเสนอผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตกรุงเทพมหานครมหานคร หรือผู้อำนวยการสำนักงานสรรพสามิตภาคพิจารณาสั่งการตรวจสอบตามที่เห็นสมควรต่อไปข้อ ๕๒ การปฏิบัติตามระเบียบนี้ให้อยู่ในอำนาจหน้าที่และการควบคุมของสำนักตรวจสอบ ป้องกันและปราบปรามหรือสำนักงานสรรพสามิตกรุงเทพมหานครมหานคร หรือสำนักงานสรรพสามิตภาค แล้วแต่กรณีหากมีปัญหาเกี่ยวกับทางปฏิบัติ หรือระเบียบนี้มิได้กำหนดทางปฏิบัติไว้ให้รายงานให้กรมสรรพสามิตเป็นผู้วินิจฉัยประกาศณ วันที่ ๒๒ มกราคม พ.ศ. ๒๕๔๗สถิตย์ ลิ่มพงศ์พันธุ์อธิบดีกรมสรรพสามิตแบบตามระเบียบกรมสรรพสามิตว่าด้วยการตรวจสอบภาษีสรรพสามิตตามพระราชบัญญัติภาษีสรรพสามิต พ.ศ. ๒๕๒๗พ.ศ.๒๕๔๗ [ดูข้อมูลจากภาพกฎหมาย]กรมสรรพสามิตกระทรวงการคลังขอให้ตรวจสอบภาษีสรรพสามิต [ดูข้อมูลจากภาพกฎหมาย]บันทึกการวิเคราะห์แบบแสดงรายการภาษีสรรพสามิต [ดูข้อมูลจากภาพกฎหมาย]ขออนุมัติออกหนังสือเรียก [ดูข้อมูลจากภาพกฎหมาย]หนังสือเรียกตามพระราชบัญญัติภาษีสรรพสามิต [ดูข้อมูลจากภาพกฎหมาย]รายงานเหตุผลในการออกหนังสือเรียกผู้เสียภาษี [ดูข้อมูลจากภาพกฎหมาย]หนังสือเตือนให้ปฏิบัติตามหนังสือเรียก [ดูข้อมูลจากภาพกฎหมาย]คำให้การของ............................. เกี่ยวกับเรื่อง [ดูข้อมูลจากภาพกฎหมาย]ใบรับมอบและส่งมอบบัญชีและเอกสาร [ดูข้อมูลจากภาพกฎหมาย]แบบแสดงรายการทรัพย์สิน [ดูข้อมูลจากภาพกฎหมาย]รายงานการตรวจสอบภาษีสรรพสามิต [ดูข้อมูลจากภาพกฎหมาย]ภาษีสรรพสามิตและภาษีเก็บเพิ่มเพื่อกระทรวงมหาดไทย [ดูข้อมูลจากภาพกฎหมาย]บันทึกข้อตกลงยินยอมการชำระภาษีสรรพสามิต [ดูข้อมูลจากภาพกฎหมาย]รายงานการพิจารณาของดหรือลดเบี้ยปรับเงินเพิ่มภาษีสรรพสามิต [ดูข้อมูลจากภาพกฎหมาย]การพิจารณาสั่งการประเมินภาษีสรรพสามิต [ดูข้อมูลจากภาพกฎหมาย]รายงานพฤติการณ์ของผู้เสียภาษีสรรพสามิต [ดูข้อมูลจากภาพกฎหมาย]รายงานการสอบยอดการลงบัญชีลูกหนี้ค่าภาษีสรรพสามิตประจำเดือน.............พ.ศ.............. [ดูข้อมูลจากภาพกฎหมาย]หนังสือนำตัวออกตรวจปฏิบัติการ [ดูข้อมูลจากภาพกฎหมาย]ขอขยายเวลาการตรวจสอบภาษีสรรพสามิต [ดูข้อมูลจากภาพกฎหมาย]สมุดสั่งการออกตรวจสอบภาษีสรรพสามิต [ดูข้อมูลจากภาพกฎหมาย]บันทึกมอบหมายสำนวนการตรวจสอบภาษีสรรพสามิต [ดูข้อมูลจากภาพกฎหมาย]บันทึกแสดงการปฏิบัติงานการตรวจสอบเกี่ยวกับการเสียภาษีสรรพสามิต [ดูข้อมูลจากภาพกฎหมาย]ใบรับตราสารและหลักฐานต่างๆ [ดูข้อมูลจากภาพกฎหมาย]คำสั่งให้ตรวจค้น [ดูข้อมูลจากภาพกฎหมาย]กรมสรรพสามิตกระทรวงการคลังหนังสือมอบอำนาจ [ดูข้อมูลจากภาพกฎหมาย]แผนการปฏิบัติงานตรวจสอบ [ดูข้อมูลจากภาพกฎหมาย]หนังสือแจ้งผลการตรวจสอบภาษี [ดูข้อมูลจากภาพกฎหมาย]กรมสรรพสามิตกระทรวงการคลังหนังสือแจ้งการประเมินภาษีสรรพสามิตตามมาตรา๘๑ แห่งพระราชบัญญัติภาษีสรรพสามิต พ.ศ. ๒๕๒๗ [ดูข้อมูลจากภาพกฎหมาย]พรพิมล/พิมพ์๑๓ตุลาคม ๒๕๔๗พัชรินทร์/อมราลักษณ์/ตรวจ๒๑ตุลาคม ๒๕๔๗A+B[๑] รก.๒๕๔๗/๔๗ง/๓๗/๑๐มิถุนายน ๒๕๔๗